Renessansen-+oppg+3+-+Tehreem

Dante Alieghieri ble født 1265 i Firenze og var en italiensk poet og forfatter. Han involverte seg politisk, mot pavemaktens innflytelse. Han stilte spørsmål ved pavedømmet og støtte Firenzes selvstendighet. Dante ble sendt til paven for å diskutere om det fremtidige bystyret, men møtet endte med at han ble utvist fra Firenze i to år. Et av Dantes mest kjente verk er //Den Guddomelige komedie.// Dette diktverket består av 100 sanger og er delt i tre hoveddeler. Inferno (helvete), Purgatorio (skjærsilden) og Paradiso (paradiset). Den første delen besto av 34 sanger mens de to siste hoveddelen besto av 33 sanger hver.

Verket forteller om en angivelig reise som Dante foretok til det hinsidige i påskeuken år 1300. Den kvinnen som ledet ham mot kjærligheten til de himmelske ting, Beatrice, er død. Dante har gått seg vill i en mørk og ugjennomtrengelig skog, og Vergil, sendt av Beatrice, kommer og redder ham. Han skal føre Dante gjennom helvete og skjærsild til det jordiske paradis. Beatrice selv skal komme og lede ham opp til himmelen, frem til Empyriet, Guds åsyn, evigheten. Vergil, som ikke var kristen, kan ikke føre Dante gjennom paradiset. Her må troen og kjærligheten, symbolisert ved Beatrice, lede ham. For at Dante skal kunne skue inn i det evige, det lys som er Gud selv, må nåden tre til. Det er Maria, Guds mor, som gir ham styrke til å løfte blikket mot det høyeste. Verket heter ikke komedie fordi det er morsomt, men fordi det ender godt.